钦定古今图书集成/明伦汇编/氏族典/第106卷 > 裴识
## 钦定古今图书集成/明伦汇编/氏族典/第106卷 > 裴识

按《唐书裴度传》：“度子识，字通理，性敏悟，凡经目未始
忘。推荫补京兆参军，擢累大理少卿。王师讨刘稹，为
供军使。稹平，改司农卿，进湖南观察使，入拜大理卿，
袭晋国公，半封为泾原节度使。时蕃酋尚恐，热上三
州七关，列屯分守。宣宗择名臣，以识帅泾原，毕𫍯帅
邠宁，李福帅夏州，帝亲临遣识至，治堡障，整戎器，开”
屯田。初，将士守边，或积岁不得还，识与立戍，限满者
代亲，七十近戍，由是人感悦。加检校刑部尚书，徙凤
翔、《忠武》、天平、《邠宁》、灵武等军，进检校尚书右仆射。灵
武地斥卤，无井，识誓神而凿之，果得泉。历六节度，所
莅皆有可述。卒，赠司空，谥曰昭。